CELEX: 32019D0213(02)
Language: bg
Date: 2019-02-06 00:00:00
Title: Решение за изпълнение на Комисията от 6 февруари 2019 година за публикуване в Официален вестник на Европейския съюз на единния документ, посочен в член 94, параграф 1, буква г) от Регламент (ЕС) № 1308/2013 на Европейския парламент и на Съвета, и на препратката към публикацията на спецификацията на продукта за наименование в лозаро-винарския сектор [Vallegarcía (ЗНП)]

13.2.2019   
               
               
                  BG
               
               
                  Официален вестник на Европейския съюз
               
               
                  C 57/10
               
            
         РЕШЕНИЕ ЗА ИЗПЪЛНЕНИЕ НА КОМИСИЯТА
         от 6 февруари 2019 година
         за публикуване в Официален вестник на Европейския съюз на единния документ, посочен в член 94, параграф 1, буква г) от Регламент (ЕС) № 1308/2013 на Европейския парламент и на Съвета, и на препратката към публикацията на спецификацията на продукта за наименование в лозаро-винарския сектор
         [Vallegarcía (ЗНП)]
         (2019/C 57/09)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 97, параграф 3 от него,
         като има предвид, че:
         
                     (1)
                  
                  
                     Испания изпрати заявление за защита на наименованието „Vallegarcía“ в съответствие с част II, дял II, глава I, раздел 2 от Регламент (ЕС) № 1308/2013.
                  
               
                     (2)
                  
                  
                     В съответствие с член 97, параграф 2 от Регламент (ЕС) № 1308/2013 Комисията разгледа заявлението и стигна до заключението, че са спазени условията, предвидени в членове 93—96, член 97, параграф 1 и членове 100, 101 и 102 от посочения регламент.
                  
               
                     (3)
                  
                  
                     С цел да се даде възможност за подаване на декларации за възражение в съответствие с член 98 от Регламент (ЕС) № 1308/2013, в Официален вестник на Европейския съюз следва да се публикуват единният документ, посочен в член 94, параграф 1, буква г) от същия регламент, както и препратката към публикацията на спецификацията на продукта, направена в хода на предварителната национална процедура за разглеждане на заявлението за защита на наименованието „Vallegarcía“,
                  
               ПРИЕ НАСТОЯЩОТО РЕШЕНИЕ:
         
            Член единствен
            Единният документ, изготвен съгласно член 94, параграф 1, буква г) от Регламент (ЕС) № 1308/2013, и препратката към публикацията на спецификацията на продукта във връзка с наименованието „Vallegarcía“ (ЗНП) са поместени в приложението към настоящото решение.
            В съответствие с член 98 от Регламент (ЕС) № 1308/2013 публикуването на настоящото решение предоставя право на възражение срещу защитата на наименованието, посочено в първата алинея от настоящия член, в срок от два месеца от датата на публикуването му в Официален вестник на Европейския съюз.
         
         
            Съставено в Брюксел на 6 февруари 2019 година.
            
               
                  За Комисията
               
               Phil HOGAN
               
                  Член на Комисията
               
            
         
         
            (1)  ОВ L 347, 20.12.2013 г., стр. 671.
      
      
         
            ПРИЛОЖЕНИЕ
            ЕДИНЕН ДОКУМЕНТ
            
               „Vallegarcía“
            
            
               PDO-ES-02085
            
            
               Дата на подаване на заявлението: 13.4.2015 г.
            
            1.   Наименование за регистрация
            
            Vallegarcía
            2.   Вид географско означение
            
            ЗНП — защитено наименование за произход
            3.   Категории лозаро-винарски продукти
            
            
                     
                        1.
                     
                     
                        Вино
                     
                  4.   Описание на виното (вината)
            
            
               
                  Бяло вино
               
            
            Бяло вино с интензивен жълт цвят и аромати на костилкови плодове, тропически плодове и бели цветя със средновисока интензивност. Аромати на ароматни треви — лавандула, розмарин — като основа, а за финал — аромат на препечено. С гладко начало, мазно, бeз острота, свежо и закръглено. Приятен вкус в средата на небцето, с аромати на костилкови плодове и финал с препечен и леко горчив аромат.
            Стойността на максималното общо алкохолно съдържание е в рамките на правните ограничения съгласно съответното законодателство на ЕС.
            Общи аналитични характеристики
            
                        Максимално общо алкохолно съдържание (% об.)
                     
                     
                         
                     
                  
                        Минимално действително алкохолно съдържание (% об.)
                     
                     
                        12,5 
                     
                  
                        Минимална обща киселинност
                     
                     
                        4,1  g/l, изразена като съдържание на винена киселина
                     
                  
                        Максимално съдържание на летливи киселини (meq/l)
                     
                     
                        12,5 
                     
                  
                        Максимално общо съдържание на серен диоксид (mg/l)
                     
                     
                        160
                     
                  
               
                  Червено вино
               
            
            Червено вино с интензивен червен цвят, гранатов или рубинено-гранатов венец, красива мантия. Средновисока интензивност, с аромати на червени плодове, средиземноморски храсталаци и минерали или с балсамови нотки на лавандула и дъх на горена дървесина. Закръглено, с леко начало, балансирано, леко таниново.
            Стойността на максималното общо алкохолно съдържание е в рамките на правните ограничения съгласно съответното законодателство на ЕС.
            Общи аналитични характеристики
            
                        Максимално общо алкохолно съдържание (% об.)
                     
                     
                         
                     
                  
                        Минимално действително алкохолно съдържание (% об.)
                     
                     
                        12
                     
                  
                        Минимална обща киселинност
                     
                     
                        4,2  g/l, изразена като съдържание на винена киселина
                     
                  
                        Максимално съдържание на летливи киселини (meq/l)
                     
                     
                        20
                     
                  
                        Максимално общо съдържание на серен диоксид (mg/l)
                     
                     
                        150
                     
                  5.   Винопроизводствени практики
            
            а.   
                  Основни енологични практики
               
            
            
               Практика на управление на културите
            
            Гроздето се бере изцяло ръчно и се поставя в касетки. То се сортира веднъж в лозето при отрязване на гроздовете и втори път — върху масата за сортиране в помещението за приемане на грозде във винарската изба.
            
               Ограничение във връзка с винопроизводствения процес
            
            Гроздето се подава на височина над горния входен отвор на резервоара, така че да няма налягане в тръбопровода, и по този начин обработката на гроздето е по-щадяща.
            По време на престоя в резервоарите гроздовата каша преминава през тръбен топлообменник, където се понижава температурата. По този начин резервоарите остават хладни за известен период от време, което може да се променя по усмотрение на екипа от енолози, ако е необходимо. Тази предферментационна мацерация дава възможност за извличане във воден разтвор на всички намиращи се в гроздето аромати и стабилизира цвета.
            След процеса на студена мацерация бялото грозде се пресова и получената мъст се утаява до достигане на подходящо ниво на мътност от 400—800 NTU (нефелометрични единици за мътност). След започване на ферментацията променливи количества от мъстта се прехвърлят в неупотребявани френски дъбови бъчви, където ферментират и отлежават върху винени утайки в продължение на четири до шест месеца. При алкохолната ферментация на белите и червените вина се използват както естествени, така и селекционирани дрожди. Белите вина ферментират при ниски температури — минимум 15 °C, максимум 26 °C. Взема се предвид и делът на мъстта, ферментираща в бъчви. Червените вина ферментират при минимална температура 15 °C и максимална температура 30 °C. Времената за престой в резервоарите и мацерация се променят в зависимост от техническата преценка на екипа от енолози, като варират от 7 до 28 дни.
            Червените вина се източват от резервоарите ръчно. Джибрите постъпват в пневматична преса по гравитационен път, без помпи, и се прехвърлят в употребявани бъчви, където престояват до дегустацията. След получаването на всички видове вино — от самоток и чрез пресоване — и след завършването на ябълчно-млечнокиселата ферментация, всички вина се дегустират от комисията от енолози и се приготвят различните купажи. След това вината отлежават във френски дъбови бъчви.
            Преди пускането им на пазара вината отлежават в бутилки в продължение на различни периоди.
            б.   
                  Максимални добиви
               
            
            
               Сорт Viognier
            
            11 500 kg грозде/ha
            75 hl/ha
            
               Сорт Syrah
            
            9 250 kg грозде/ha
            60 hl/ha
            
               Сорт Merlot
            
            8 500 kg грозде/ha
            55 hl/ha
            
               Сорт Cabernet Sauvignon
            
            8 500 kg грозде/ha
            55 hl/ha
            
               Сорт Cabernet Franc
            
            11 500 kg грозде/ha
            75 hl/ha
            
               Сорт Petit Verdot
            
            14 600 kg грозде/ha
            95 hl/ha
            6.   Определен географски район
            
            Географският район представлява кадастрален парцел 448 от кадастрален участък 9 на община Retuerta del Bullaque, която се намира в провинция Ciudad Real. Площта му е 1 521 ha.
            7.   Основни винени сортове грозде
            
            
                         
                     
                     
                        Cabernet Sauvignon
                     
                  
                         
                     
                     
                        Syrah
                     
                  
                         
                     
                     
                        Viognier
                     
                  8.   Описание на връзката/връзките
            
            
               Околна среда (природни и човешки фактори)
            
            
                        а)
                     
                     
                        Vallegarcia е името на долина със специфичен геоложки субстрат, известен като Raña del Fresno, характеризиращ се със специално почвообразуване. Затова отглежданото в района грозде притежава редица уникални характеристики (голяма интензивност, ароматично качество и траен послевкус). Освен това високата киселинност и ниското равнище на рН в почвите на Vallegarcía са необичайни в сравнение с подобни климатични зони. Vallegarcía е лозе, засадено в почви, чиято почвена класификация е уникална в сравнение с другите лозя в Castile-La Mancha. В научноизследователски проект, осъществен от Университета в Castile-La Mancha (University of Castile-La Mancha — UCLM) и озаглавен „Лозарските почви в Castile-La Mancha: влияние върху състава на гроздето“, проучените профили в Vallegarcía са класифицирани като „Typic Palexerult“ съгласно таксономията на почвите (Soil Survey Staff, 2006 г.), като групата на ултисолите е характерна за почвите raña (Vidal et al., 2004 г.). От лозарските почви, проучени в научноизследователския проект, само трите профила във Vallegarcía спадат към тази група. Съгласно системата за класификация на ФАО (2007 г.) трите профила, анализирани в доклада на UCLM, т.е. P1, P2 и P3, са класифицирани съответно като Cutanic Alisol (железни, хромови), Cutanic Alisol (железни, скелетни) и Cutanic Alisol (железни, скелетни).
                        Освен това високата киселинност на почвите намира отражение в нивата на pH във вината и техния баланс върху небцето.
                        Ниското съдържание на калций и високото съдържание на силициев диоксид, желязо и алуминий са съвсем необичайни за лозарските почви в Castile-La Mancha. Интересно е да се сравни съдържанието на тези елементи със съдържанието им във варовиковите почви на района, които обикновено са предназначени за отглеждане на лозя. Съгласно данните, представени от Amorós et al. (2012b), съдържанието на калций в почвите на Vallegarcía силно се различава от равнищата, които се установяват в горните слоеве на варовиковите почви (10,4 g∙kg-1 спрямо 230 g∙kg-1). И обратното — съдържанието на силиций (345,9 g∙kg-1) и желязо (26,5 g∙kg-1) е значително по-високо в почвите на определения географски район, отколкото в лозарските варовикови почви на Castile-La Mancha (съответно 127,5 и 16,65 g∙kg-1). Съдържанието на алуминий в горния почвен слой при варовиковите почви е около 33,4 g∙kg-1, а в почвата на Vallegarcía то е 57,8 g∙kg-1. Вината от Vallegarcía се характеризират с ниско съдържание на калций, което им придава характер, различаващ се от другите вина от Castile-La Mancha.
                        Заслужава да се отбележи високото средно съдържание на елементи, класифицирани като редкоземни елементи (церий, лантан и неодим), в почвата на Vallegarcía (съответно 83,5, 44,5 и 36,5 mg∙kg-1) в сравнение със средното съдържание в регионален (съответно 57,7, 23,5 и 21,6 mg∙kg-1) и глобален мащаб (съответно 55, 35,5 и 30,5 mg∙kg-1). По принцип съдържанието на тези елементи е по-високо в киселинните почви, отколкото във варовиковите (Amorós et al., 2012a).
                     
                  
                        б)
                     
                     
                        Влиянието на река Bullaque river и вливащите се в нея потоци, които ограждат определения географски район, както и прохладата на долините и осигуряваната от планините защита от северните ветрове, създават за лозята микроклимат, смекчаващ екстремните условия както през зимата, така и през лятото. Това благоприятства правилното и пълно узряване на гроздето.
                     
                  
                        в)
                     
                     
                        Голямата температурна амплитуда между дневните и нощните температури, дължаща се на надморската височина на Vallegarcía, заедно с големите количества на валежите в района в сравнение с другите части на региона, допринасят за отличната танинова структура на гроздето, която повишава пригодността на вината за отлежаване в бъчви и бутилки.
                     
                  
               Описание на виното
            
            Вината на Vallegarcía се характеризират със закръгленост и липса на острота. Те имат също и отлична танинова структура, която им придава изключителната способност да се развиват и съхраняват във времето. Вината могат да достигнат съдържание на полифеноли, по-голямо от 50 meq/l, и интензитет на цвета, по-голям от 12 AU.
            Интензивността и ароматичното качество на вината се определят от интензивните аромати на средиземноморски храсталаци (лавдан, калуна) и балсамови аромати (мащерка, розмарин, лавандула), както и от високото съдържание на минерали (черни шисти, кварцит). Те оставят горчив послевкус в задната част на гърлото, който удължава вкуса на виното.
            
               Връзка
            
            Също така необичайни са високата киселинност и ниското равнище на рН в почвите на определения географски район. Това съчетание придава на вината горчив послевкус в задната част на гърлото, който удължава вкуса на виното.
            Прохладата на долините и осигуряваната от планините защита от северните ветрове оказват смекчаващо въздействие и допринасят за закръглеността и липсата на остротa във вината. Голямата температурна амплитуда между дневните и нощните температури, дължаща се на надморската височина на определения географски район, заедно с големите количества на валежите, допринасят за отличната танинова структура на гроздето, която дава възможност на вината да достигнат съдържание на полифеноли, по-голямо от 50 meq/l, и интензитет на цвета, по-голям от 12 AU.
            Въпреки че определеният географски район е заобиколен от района на ЗГУ „Castilla“, характеристиките му се различават значително от съседния определен географски район поради следните причини:
            
               Природни фактори
            
            Геоложкият субстрат Raña се характеризира с висока киселинност и ниско ниво на pH, а също така прохладата на долините и осигуряваната от планините защита от северните ветрове създават микроклимат, който е твърде различен от съседния район.
            Голямата разлика между нивото на pH в горния и подпочвения слой, включително максимална разлика от 4,1 пункта при профил 2 (pH = 8,9 при Ap и pH = 4,8 при Btg1), както и ниското съдържание на калций, високото съдържание на силициев диоксид, желязо и алуминий, и присъствието на големи количества редкоземни елементи правят района на Vallegarcía различен от останалата част на Castile-La Mancha.
            
               Човешки фактори
            
            Най-очевидните различия между начина на производство на вината „Vallegarcía“ и на тези от съседните райони, обхванати от ЗГУ „Castilla“, са следните:
            
                         
                     
                     
                        ЗГУ „Castilla“
                     
                     
                        Vallegarcía
                     
                     
                        Различия
                     
                  
                        Бели вина
                     
                     
                        ≥9 % об.
                     
                     
                        ≥12 % об.
                     
                     
                        По-високо алкохолно съдържание
                     
                  
                        Червени вина
                     
                     
                        ≥10 % об.
                     
                     
                        ≥12 % об.
                     
                     
                        По-високо алкохолно съдържание
                     
                  
                        Червени вина
                     
                     
                        ≤18 meq/l
                     
                     
                        ≤20 meq/l
                     
                     
                        По-високо съдържание на летливи киселини
                     
                  
                        Бели вина
                     
                     
                        ≤16 000  kg/ha
                     
                     
                        ≤11 500  kg/ha
                     
                     
                        По-нисък добив от хектар
                     
                  
                        Червени вина
                     
                     
                        ≤16 000  kg/ha
                     
                     
                        ≤14 600  kg/ha
                     
                     
                        По-нисък добив от хектар
                     
                  
                         
                     
                     
                         
                     
                     
                        >50 meq/l
                     
                     
                        По-голямо количество полифеноли
                     
                  
                         
                     
                     
                         
                     
                     
                        >12 AU
                     
                     
                        По-силно оцветяване
                     
                  Определянето на границите на района е извършено въз основа на околната среда в него (геоложкия субстрат Raña, с неговата висока киселинност и ниско ниво на pH, както и осигуряваната от планините защита). Има само една винарска изба, произвеждаща вино в района, и тя е собственост на заявителя.
            Заслужава да се отбележи, че определеният географски район заема площ от 1 521 ha и в него няма други засадени лозя, нито други винарски изби, освен принадлежащите на заявителя.
            Освен това и други производители могат да използват регистрираното наименование, ако се установят в бъдеще в определения географски район, ако отговарят на условията, посочени в спецификацията. Този сценарий е напълно възможен, тъй като определеният географски район заема площ от 1 521 ha и следователно в него има място за още винарски изби.
            9.   Основни допълнителни условия
            
            
               Правна уредба:
            
            Съдържа се в националното законодателство
            
               Вид допълнително условие:
            
            Опаковане в определения географски район
            
               Описание на условието:
            
            Бутилирането на вината трябва да се извършва в района на производство, тъй като във всички случаи производственият процес завършва с втори период на отлежаване в бутилки. През този период протича процес на редукция, който подобрява качеството на вината и придава завършеност на вкуса им. Те са готови за консумация, когато достигнат органолептичните характеристики, определени за всеки вид вино в спецификацията.
            
               Връзка към спецификацията на продукта
            
            http://pagina.jccm.es/agricul/paginas/comercial-industrial/consejos_new/pliegos/Pliego_Condiciones_Vallegarcia_20180719.pdf